open-index/open-wikipedia-markdown huggingface dataset:
Howard Davis

**Howard Edward Davis jr.** (14. helmikuuta 1956 Glen Cove, New York – 30. joulukuuta 2015) oli yhdysvaltalainen nyrkkeilijä, olympiavoittaja ja amatöörien maailmanmestari.

Davis voitti 18-vuotiaana maailmanmestaruuden höyhensarjassa eli alle 57-kiloisissa Havannassa 1974. Kaksi päivää ennen Montréalin 1976 olympialaisia hänen äitinsä kuoli sydänkohtaukseen, mutta hän otteli kuitenkin olympialaisissa ja voitti kultaa kevyessä sarjassa eli alle 60-kiloisissa. Hän voitti japanilaisen Y. Segawan pistein 5–0, kolumbialaisen L. Asprillan kehätuomarin keskeytyksellä toisessa erässä, bulgarialaisen Tsvetan Tsvetkovin luovutuksella kolmannessa erässä, jugoslavialaisen Ače Ručevskin pistein 5–0 sekä loppuottelussa romanialaisen Simion Cuţovin pistein 5–0. Davis palkittiin Val Barker -palkinnolla kisojen teknisimpänä nyrkkeilijänä.

Olympialaisten jälkeen Davis siirtyi ammattilaiseksi ja pääsi ottelemaan MM-tittelistä mutta ei koskaan voittanut maailmanmestaruutta.

Kesällä 2015 Davisilla diagnosoitiin parantumaton ja pitkälle edennyt keuhkosyöpä, vaikka hän ei ollut koskaan käyttänyt alkoholia tai tupakkatuotteita. Hän kuoli puoli vuotta myöhemmin 30. joulukuuta 2015 59 vuoden iässä.

## Lähteet
* 
* 
* 
* 

### Viitteet

## Aiheesta muualla
LX-Beats

**LX-Beats** (oikealta nimeltään **Lauri Pihlman**, s. 7. lokakuuta 1986 Espoo) on suomalainen musiikkituottaja. Tuottamisen ohella Pihlman perusti myös vuoden 2009 alussa Skill Street Entertainment -nimisen pienlevy-yhtiön. **Rekami**-aliaksen (ajoittain muodossa **Reka**) lisäksi hän on myös räpännyt nimillä **Lapioksidis** ja **D-Ugly**.

Pihlman aloitti uransa vuonna 2001, jolloin hän julkaisi Asan innoittamana *Oksidis EP*:n 20 kappaleen CD-R-painoksena. Hän kuului myös muutamia nettialbumeita julkaisseeseen Enkkäpojat-kollektiiviin Sibben (nyk. Keemoh) kanssa.

Pihlman on asunut Espoon lisäksi Hyvinkäällä ja asuu nykyään Jyväskylässä.

Pihlmanin isoveli on jääkiekkoilija Tuomas Pihlman.

Elokuussa 2013 Pihlman herätti keskustelua ja nousi suurempaan tietoisuuteen kritisoimalla useita suomalaisia rap-artisteja kappaleellaan "Räpätäänkö välillä?". Kappaleen idea ja biitti oli suora mukaelma Big Seanin, Kendrick Lamarin ja Jay Electronican Control-kappaleesta, jossa Kendrick Lamar ivaili useille yhdysvaltalaisille artisteille.

## Diskografia
### Lapioksidis
* *Oksidis EP* (2001)
* *Virhe EP* (2002)
* *Laavaa* (2002)
* *Rajalla* (2002)

### D-Ugly
* *Halpatuotantoa* (2003)

### LX-Beats
* *Music vol. 1* (2004)
* *[[Poor Man's Luxury]]* (2009)
**AKLX (2019) (Akrobatikin kanssa)*
* *Are - Tunnustus * (2021)
* *Hazard - 1. Luku (Herttoniemi) (2022)*
* *Are - Kaiken teoria * (2023)

### Rekami
* *[[Iskuja vyön alle]]* (2010)
* *[[Nollabudjetti]]* (2011)
* *Rautpohja Demot* (Aren ja Krison kanssa) (2011)
* *[[Suomen jyväskyläläinen]]* (2012)
* *40100 / G-Katu EP* (2013)
* *Lounasseteli EP* (2015)
* *Petin Pasin EP* (2017)
* 
* *Karonkka (2020)*
* *Tekee Mun Päivän (2021)*
* *Pianotunnit (2023)*
* Kortepohjakosketus (2025)

### Are & Rekami
* *Kabinettimusiikkia* (2024)

### Rekami & Keemoh
* *[[Vuoden tulokas (albumi)|Vuoden tulokas]]* (2013)

### [[Huge L|Huge]] & Rekami
* *Delaa Souli* (2016)

### Rekami & Joniveli
* Harjun takana EP (2017)
* Laastarit, Liimat, Teipit ja Siteet (2020)

## LX-Beatsin tuottamat kappaleet muiden levyillä

### Rekami Vierailijana

## Lähteet

## Aiheesta muualla
*LX-Beats Soundcloud -sivustolla
Freak on a Leash

**"Freak on a Leash"** on metalliyhtye Kornin ''Follow the Leader'' -albumin toinen single. Kappaleen musiikkivideo julkaistiin 5. tammikuuta 1999, ja kappale julkaistiin singlenä 25. toukokuuta 1999. Alkuperäinen sävellys sisälsi repivän kitaraväliosan, mutta yhtye päätti jättää sen pois. 

## Menestys
"Freak on a Leash" on Kornin menestyneimpiä kappaleita. Se sai vuonna 1999 Grammy-ehdokkuuden kategorioissa *Best Metal Performance* ja *Best Short Form Music Video*, joista jälkimmäisen se voitti. MTV Awardsista Korn voitti kappaleella kategoriat *Best Editing* (paras editointi) ja *Best Rock Video* (paras rock-video). Kappale pärjäsi hyvin myös eri maiden listoilla, varsinkin yhtyeen Got the Life -kappaleen tapaan musiikkivideoiden puolella.

## Kappaleet
### Ranskan julkaisu
*CD 667213 2
#"Freak on a Leash" (album version) – 4:16
#"Freak on a Leash" (Dante Ross remix) – 4:46
#"Freak on a Leash" (Butch Vig|Freakin' Bitch remix) – 4:00
#"Freak on a Leash" (Josh Abraham|Josh A's Beast on a Leash remix) – 4:17
#"Freak on a Leash" (DJ Lethal|Lethal Freak mix) – 3:39
#"Freak on a Leash" (One Shot remix) – 5:03

## Musiikkivideo
Kappaleen musiikkivideon on ohjannut Todd McFarlane, joka sai avustusta musiikkivideoohjaajilta Jonathan Daytonilta ja Valerie Farikselta. Video koostuu animaatiosta ja live-kuvamateriaalista. Videon alussa joukko lapsia menee vartioidulla alueella olevalle kielekkeelle hyppimään ruutua. Paikan vartija huomaa tämän ja tulee paikalle ase kädessään. Juuri kun eräs tyttö on aloittamassa, vartija kompastuu ja hänen aseensa laukeaa. Luoti menee juuri tytön ohitse ulkomaailmaan ja kulkee katkeamattomasti kaupungin läpi osuen lopulta Kornin julisteeseen. Siellä Kornin jäsenet soittavat ja Jonathan Davis lähettää luodin samaa reittiä takaisin toiseen julisteeseen, jossa tyttö koppaa sen ja antaa vartijalle. Lapset lähtevät nauraen pois, vartijan jäädessä kummastelemaan asiaa.

## Muuta
Korn on julkaissut kappaleesta myös unplugged-version vuonna 2006.

Kappale löytyy videopeleistä Guitar Hero World Tour ja Guitar Hero Live, ja sen saa myös ladattavana sisältönä Rock Band 3 -videopeliin.

### Listasijoitukset
Artšit

**Artšit** ovat Venäjällä Dagestanissa asuva dagestanilaista artšin kieltä puhuva kansanryhmä.

Artšit asuvat Dagestanin Tšarodan piirin vuoristoseudulla Karakoisun sivujoen Hatarin laaksossa. Heitä arvioidaan olevan noin 1&nbsp;000 henkeä. Neuvostoliiton väestönlaskennoissa artšit luettiin avaareiksi. Venäjän vuoden 2002 väestönlaskennassa rekisteröitiin vain 89 artšia.

1600–1700-luvuilla artšit kuuluivat Kazikumuhin kaanikuntaan. Vuonna 1813 alue liitettiin Venäjään. 1900-luvun alkuun saakka lähes koko kansa asui Artšin kylässä. Heillä oli läheiset suhteet naapureina asuviin avaareihin, joiden kanssa he muodostivat yhteisen maaseutuyhdyskunnan. Nykyään avaari toimii artšien sivistyskielenä. Vanhempi sukupolvi puhuu myös lakia ja nuoremmat venäjää.

Perinteisiä elinkeinoja ovat karjanhoito ja maanviljely. Ruokavalion perustana olivat vilja- ja maitotuotteet sekä liha. Vuorten rinteillä sijaitsevat kylät koostuvat tiheään rakennetuista kivitaloista. Vaatetus oli samanlainen kuin avaareilla. Yhteiskuntajärjestyksen perustana oli suku- ja kyläyhteisö. Perinteinen uskonto on sunnalainen islam. Suullista kansanperinnettä on lainattu avaareilta ja lakeilta.

## Katso myös
* Dagestan
* Artšin kieli

## Lähteet
Pad-ohjain

**Pad-ohjain** () on videopelien pelaamiseen kehitetty peliohjain. Pad-ohjain soveltuu käytettäväksi monissa erilaisissa peleissä ja on oletuksena pelikonsoleiden mukana. Tavallisesti pelikonsolin mukana tulee vähintään yksi pad-ohjain.

Pad-ohjaimen perusnäppäinten lisäksi on nykyään melkein kaikissa ohjaimissa myös kaksi 360 astetta kääntyvää analogista sauvaohjainta, jotka helpottavat sekä pehmentävät ohjaimen käyttöä, tätä kutsutaan myös nimellä mini-joystick tai tuttavallisemmin *tatti*, sillä sen käyttö muistuttaa paljon joystickia.

Ensimmäisen persoonan ammuntapeleissä pad-ohjain ei pärjää tarkemmalle tietokoneen hiirelle.

## Katso myös
*Joystick
*Rattiohjain

## Lähteet

## Aiheesta muualla
Tilasäiliö

**Tilasäiliö** on lypsykarjataloudessa käytössä oleva jäähdytetty säiliö, johon maatilalla lypsykoneella tai lypsyrobotilla lehmistä lypsetty maito kootaan sähkömoottorin pyörittämällä alipainepumpulla maitoputkiston kautta. Säiliöstä maito kerätään maitoautolla meijeriin joka toinen päivä.

## Lähteet
Abazat

**Abazat** eli **abazinit** ovat etupäässä Venäjällä Karatšai-Tšerkessian tasavallassa asuva luoteiskaukasialaista abazan kieltä puhuva kansa. Heillä on laissa tunnustettu Venäjän vähälukuisen alkuperäiskansan asema.

## Asuinalueet, lukumäärä ja kieli
Karatšai-Tšerkessiassa abazat asuvat Kubanin ja sen sivujokien Bolšoi Zelentšukin ja Malyi Zelentšukin sekä Kumajoen varsilla sijaitsevissa kylissä. Niistä osa kuuluu vuonna 2006 perustettuun Abazan piiriin. Kaukasian sodan seurauksena abazoja on myös Turkissa, Lähi-idässä ja Balkanilla.

Venäjällä abazoja on vuoden 2002 väestönlaskennan mukaan 37&nbsp;900 henkeä. Heistä 32&nbsp;300 asuu kotitasavallassaan, jonka väestöstä he muodostavat 7,4 %. Venäjän ulkopuolella abazoja arvioidaan olevan noin 15&nbsp;000 henkeä.

Vuonna 1989 Venäjän abazoista 93,9 % puhui äidinkielenään abazaa ja 4,3 % venäjää. Toisena kielenään venäjää puhui 78,5 % kansasta. Vuonna 2002 venäjää osasi 96,3 % abazoista. Kotitasavallassaan asuvista abazoista 94,6 % puhuu abazaa ja 26,1 % kabardia.

## Etninen historia
Abazojen ja abhaasien yhteiset esi-isät asuivat Mustanmeren rannikolla. 1300–1600-luvuilla abazat siirtyivät Kaukasusvuoriston pohjoispuolelle. Kansan muodostaa kaksi ryhmää, *tapanta* ja *ašharua*, joilla on omat murteensa. 1600-luvun alussa abazojen keskuuteen levisi sunnalainen islam, mutta he säilyttivät pitkään myös kristinuskon ja perinteisen uskonnon piirteitä. Kaukasian sodan loppuvaiheessa noin 30&nbsp;000–45&nbsp;000 abazaa pakeni Turkkiin. Kotiseudulleen jäi alle 10&nbsp;000 abazaa, jotka 1860-luvulla siirrettiin vuoristosta tasangolle.

## Elinkeinot ja kulttuuri
Perinteisiä elinkeinoja ovat karjanhoito ja maanviljely. Asumuksena toimi pyöreä tai neliskulmainen talo, jonka seinät oli punottu vitsaksista. Ruokavalio koostui vilja- ja maitotuotteista, kasviksista ja lihasta. Yhteiskuntajärjestyksen perustana olivat naapuri- ja sukuyhteisöt. Patriarkaaliset suurperheet olivat yleisiä 1800-luvun lopulle saakka. Kansanperinteeseen kuuluu mm. pohjoiskaukasialainen Nart-eepos. Abazan kirjakieli luotiin 1930-luvun alussa. Abazankielinen kirjallisuus kehittyi toisen maailmansodan jälkeen.

## Katso myös
* Abazan kieli
* Abazankielinen kirjallisuus

## Lähteet

## Aiheesta muualla
* Abazashta.com - abazalaisen diasporan sivusto
Francesco Damiani

**Francesco Damiani** (s. 4. lokakuuta 1958 Bagnacavallo) on entinen italialainen nyrkkeilijä ja olympiamitalisti. Hän saavutti WBO raskaansarjan maailmanmestaruustittelin, jota hän piti hallussa 6. toukokuuta 1989 - 11. tammikuuta 1991.

## Ura amatöörinä

Damiani sijoittui Moskovan 1980 olympialaisissa raskaassa sarjassa eli yli 81-kiloisissa viidenneksi. Hän voitti romanialaisen Teodor Pîrjolin pistein 4–1 mutta hävisi neuvostoliittolaiselle Pjotr Zajeville pistein 0–5.

Damiani voitti superraskaan sarjan eli yli 91-kiloisten Euroopan-mestaruuden Tampereella 1981 ja Varnassa 1983. Tampereella hän eteni mestaruuteen voittaen välierässä Itä-Saksan Ulli Kadenin ja loppuottelussa Neuvostoliiton Vjatšeslav Jakovlevin. Varnassa puolestaan mestaruus tuli puolivälierävoitolla Unkarin István Lévaista, välierävoitto Bulgarian Petăr Stoimenovista ja loppuotteluvoitto Itä-Saksan Kadenista. Münchenin MM-kilpailuissa 1982 hän aiheutti suuryllätyksen voittamalla kolminkertaisen olympiavoittajan, kuubalaisen Teófilo Stevensonin alkukierroksilla. Lopulta hän saavutti MM-hopeaa hävittyään loppuottelussa yhdysvaltalaiselle Tyrell Biggsille. 

Los Angelesin 1984 olympialaisissa Damiani saavutti superraskaassa sarjassa hopeaa. Hän voitti ensin tansanialaisen Willie Isanguran kehätuomarin keskeytyksellä toisessa erässä ja välierissä brittiläisen Robert Wellsin kehätuomarin keskeytyksellä kolmannessa erässä. Loppuottelussa hän hävisi Tyrell Biggsille tuomariäänin 1–4.

## Ura ammattilaisena

Fransesco Damiani aloitti ammattilaisuransa tammikussa 1985. Lokakuussa 1987 hän saavutti raskaansarjan Euroopan mestaruuden kukistettuaan Ruotsin Anders Eklundin tyrmäyksellä. Tällöin hän oli otellut 19 voitokasta ammattilaisottelua. Vuoden 1988 aikana hän puolusti Euroopan mestarin titteliään kaksi kertaa voittoisasti kukistaen Hollannin John Emmenin ja Saksan Manfred Jassmannin. Tämän jälkeen hän luopui Euroopan mestarin tittelistä ja otteli toukokuussa 1989 WBO:n raskansarjan mestaruudesta etelä-afrikkalaista Johnny du Plooytä vastaan. Damiani voitti ottelun tyrmäyksellä 3. erässä. Sen jälkeen hän puolusti titteliään voittoisasti joulukuussa 1989 Argentiinan Daniel Eduardo Netoa vastaan. Damiani menetti tittelinsä tammikuussa 1991 Yhdysvaltain Ray Mercerille, joka oli vuoden 1988 olympiavoittonsa jälkeen siirtynyt ammattilaiseksi.

Mestaruustappion jälkeen Damiani otteli vielä neljä kertaa vuosina 1992 ja 1993 päättäen uransa huhtikuussa 1993. Näin hän oli otellut 32 ammattilaisottelua voittaen niistä 30.

## Nyrkkeilyuran jälkeinen aika

Francesco Damiani oli Italian nyrkkeilyjoukkueen valmentaja niin Peking 2008, Lontoon 2012 kuin Rio de Janeiron 2016 kesäolympialaisissa.

## Lähteet
* 
* 
* 
* 

### Viitteet
Besleneit

**Besleneit** ovat Venäjällä Pohjois-Kaukasiassa asuva, kabardin kielen beslenein murretta tai adygen kieltä puhuva adygeryhmä.

1800-luvulle saakka besleneit asuivat Kubanin sivujokien Laban ja Urupin seudulla nykyisessä Krasnodarin aluepiirissä. Idässä he rajoittuivat kabardeihin, etelässä ja lännessä muihin adygeheimoihin ja pohjoisessa nogaihin. Pääelinkeino oli maanviljely.

Suurin osa kansasta tuhoutui tai muutti Turkin alueelle Kaukasian sodan aikana. Vuonna 1835 besleneitä laskettiin olevan noin 25&nbsp;000 henkeä, mutta vuonna 1858 enää 5&nbsp;100. Nykyään he asuvat Karatšai-Tšerkessiassa Beslenein ja Vakožilen kylissä sekä kahdessa kylässä Krasnodarin aluepiirin Uspenskojen piirissä. Vuoden 2002 väestönlaskennassa osa besleneistä on luettu adygeiksi ja osa tšerkesseiksi.

## Katso myös
* Adyget
* Adygen kieli
* Kabardin kieli
* Tšerkessit

## Lähteet
Francesco De Piccoli

**Francesco (Franco) De Piccoli** (s. 29. marraskuuta 1937 Campalto) on entinen italialainen nyrkkeilijä ja olympiavoittaja.

De Piccoli voitti Rooman 1960 olympialaisissa kultaa raskaassa sarjassa eli yli 81-kiloisissa. Hän voitti loppuottelussa eteläafrikkalaisen Daniel Bekkerin tyrmäyksellä ensimmäisessä erässä ajassa 1.30. Muita arvokisamitaleja hän ei urallaan saavuttanut.

## Lähteet
* 
* 
* 

### Viitteet
Rattiohjain

**Rattiohjain** on pääosin ajoneuvopelejä ja -ohjelmia varten suunniteltu ohjauslaite. Laitetta käytetään pelikonsoleissa, tietokoneissa tai pelihalleissa olevissa pelilaitteissa. 

Rattiohjainta voi käyttää pelikonsolissa myös tavallisena peliohjaimena. Soveltuminen varsinaisen käyttötarkoituksen ulkupuolella on heikko verrattuna esimerkiksi pad-ohjaimeen.

Tyypillisesti ratin kanssa käytetään myös vaihdeohjainta sekä poljinohjaimia oikean auton ohjaimia vastaavalla tavalla.

## Valmistajia
Rattiohjaimia valmistavat useat pelilaitteita valmistavat yritykset:
* Thrustmaster
* Logitech

Harrastajakäyttöön () laitteita valmistavat myös esimerkiksi Fanatec.

## Käyttökohteet
Käyttökohteita laitteille ovat tyypillisesti vaativammat (realistisemmat) ajosimulaattorit ja ajopelit.

Esimerkkisovelluksia:
* Assetto Corsa
* Formula 1 (videopelisarja)
* Forza Motorsport (pelisarja)
* Gran Turismo (pelisarja)
* iRacing
* Project CARS
* rFactor
* rFactor 2

## Kuvia

E3 2011 - Playseat racing seats (5831894364).jpg|Rattiohjain, polkimet ja istuinteline.
Logitech-Driving-Force-PS3.jpg|Logitechin PlayStation 3 -konsolille julkaisema rattiohjain.
Sparco racing kit 2001.jpg|Sparco-teline rattiohjaimella ja polkimilla.
Xbox360wirelesswheel.jpg|Xbox 360 langaton ohjainsetti.


## Katso myös
* Artikkeli ja luettelo englanninkielisessä Wikipediassa 

## Aiheesta muualla
Their Law: The Singles 1990–2005

__NOTOC__
**Their Law: The Singles 1990–2005** on The Prodigyn 17. lokakuuta 2005 julkaistu single -kokoelma-albumi.

## Kappaleet

### CD
#### CD 1
#
#
#
#
#
#
#
#
#
#
#
#
#
#
#

#### CD 2
#
#
#
#
#
#
#
#
#
#
#
#
#
#
#
#

### DVD
#### Live at Brixton Academy 20 December 1997
#
#
#
#
#
#
#
#
#
#

;Musiikkivideot
* ”Firestarter” – 3:47
* ”Poison” – 4:00
* ”No Good (Start the Dance)” – 3:57
* ”Breathe” – 3:58
* ”Out Of Space” – 3:42
* ”Smack My Bitch Up” – 4:35
* ”Charly” – 3:38
* ”Spitfire” – 3:24
* ”Voodoo People” – 5:08
* ”Girls” – 3:49
* ”Everybody in the Place” – 3:50
* ”Baby's Got a Temper” – 4:25
* ”Wind It Up” (Rewound) – 3:29
* ”One Love” – 3:55
* ”Voodoo People” (Pendulum Remix) – 3:15

;Extrat
* ”Spitfire” (Live at Pinkpop 2005) – 3:53
* ”Their Law” (Live at Red Square 1997) – 5:11
* ”Break and Enter” (Live at Glastonbury 1995) – 6:04
* ”Always Outnumbered Never Outgunned” (Demo Mix) – 2:17 [Access by pressing right after "Break and Enter" is played]

#### Kulissien takana
* ”Firestarter” – 11:01
* ”Voodoo People” – 2:44
* ”Out of Space” – 2:47
* ”Poison” – 6:37

## Arvostelut
* Allmusic: 
* Entertainment Weekly: A–
* Pitchfork Media: 9.1/10
* Rolling Stone: 

## Lähteet
Francesco Musso

**Francesco Musso** (s. 22. lokakuuta 1937 Port-Saint-Louis-du-Rhône, Bouches-du-Rhône, Ranska) on entinen italialainen nyrkkeilijä ja olympiavoittaja.

Musso voitti Rooman 1960 olympialaisissa kultaa höyhensarjassa eli alle 57-kiloisissa. Se oli hänen ainoa arvokisamitalinsa.

## Lähteet
* 
* 
* 

### Viitteet
Sol Niger Within

**Sol Niger Within** on teknisen death metal -yhtye Meshuggahin soolokitaristi Fredrik Thordendalin Fredrik Thordendal's Special Defects -yhtyeen ensimmäinen ja ainoa albumi.

Albumilla on vain yksi kappale, "Antanca - The End (The Uncompounded Reality)", joka koostuu kahdestakymmenestäyhdeksästä erillisestä nimetystä osasta.

## Kappaleet

# "The Beginning of the End of Extraction (Evolutional Slow Down)"
# "The Executive Furies of the Robot Lord of Death"
# "Descent to the Netherworld"
# "...Och Stjärnans Namn Var Malört"
# "Dante's Wild Inferno"
# "I, Galactus"
# "Skeletonization"
# "Sickness And Demoniacal Dreaming"
# "UFOria"
# "Z1-Reticuli"
# "Transmigration of Souls"
# "In Reality All Is Void"
# "Krapp's Last Tape"
# "Through Fear We Are Unconscious"
# "Death at Both Ends"
# "Bouncing in a Bottomless Pit"
# "The Sun Door"
# "Painful Disruption"
# "Vitamin K Experience (A Homage to the Scientist / John Lilly)"
# "Cosmic Vagina Dentata Organ"
# "Sensorium Dei"
# "Magickal Theatre .33."
# "Z2-Reticuli"
# "De Profundis"
# "Existence Out of Joint"
# "On a Crater's Verge"
# "Solarization"
# "The End of the Beginning of Contraction (Involutional Speed Up / Preparation for the Big Crunch)"
# "Tathagata"

## Kokoonpano

* Fredrik Thordendal - kitara, basso, laulu, ohjelmointi
* Marcus Persson - laulu
* Tomas Haake - puhelaulu
* Jerry Ericsson - basso
* Kantor Magnus Larsson - kirkkourut 
* Mats Öberg - kirkkourut, syntetisaattori
* Jonas Knutsson - saksofoni
* Victor Alneng - didgeridoo
* Jennie Thordendal - kirkaisut
* Morgan Ågren - rummut

## Lähteet
Viljo Heinonen

**Viljo Heinonen** (28. lokakuuta 1911 Turku – 25. elokuuta 1984 Hattula) oli suomalainen jalkapalloilija.

Laitahyökkääjänä pelannut "Pietro" Heinonen edusti urallaan Turun Palloseuraa 1931–1932, Turun Urheiluliittoa 1933–1937 ja Valkeakosken Hakaa 1938–1945. Hänen paras saavutuksensa oli SM-pronssi kaudella 1931. Kaikkiaan Heinonen pelasi viiden kauden aikana 43 pääsarjatason ottelua, joissa hän teki neljä maalia. 

Turussa syntynyt Heinonen tuli ylioppilaaksi vuonna 1933 Turun suomalaisesta lyseosta. Valkeakoskelle ja Yhtyneiden Paperitehtaiden palvelukseen hän muutti 1938. Aluksi hän työskenteli Tervasaaren laboratoriossa, mutta siirtyi vuonna 1940 vastaperustetun Valke Oy:n luujauhotehtaan esimieheksi. Oltuaan Valken liimatehtaan osastonhoitajana vuoteen 1958 Heinonen siirtyi Valken osto-osastolle, jossa työskenteli ostajana vuoteen 1976, jolloin hän siirtyi eläkkeelle ja muutti myöhemmin perheineen Hattulan Sattulaan.

Hakan pelaajavalmentaja Voitto Vuokko sai vuonna 1937 Yhtyneiden silloiselta konttoripäälliköltä Juuso Waldenilta tehtäväksi hankkia vahvistukseksi pari hyvää pelaajaa ja lopputulos oli, että Vuokon pelaajakaverit Turusta Viljo Wuorisalo ja Viljo Heinonen tulivat vuoden 1938 alusta Valkeakoskelle ja Hakaan. Aktiiviuransa päätettyään Heinonen toimi Hakan edustusjoukkueen huoltajana ja pallojaoston sihteerinä yhteen menoon 12 vuotta. Hän oli myös Yhtyneiden urheilulautakunnan pitkäaikainen jäsen. Heinonen kuului SPL:n Tampereen piirin piirihallitukseen. Ansioistaan urheilumiehenä hän sai ottaa vastaan monia tunnustuksia. Yksi oli niistä Hakan ansiomerkki. Heinonen kirjoitti pakinoita ja otteluselostuksia urheilun saralla sekä omalla nimellään että nimimerkeillä "Pietro" ja "pH" niin Valkeakosken Sanomiin kuin Helsingin Sanomiin. Kotipelien jälkeen hän saneli iltaisin puhelimessa jutut Helsingin Sanomiin 1960-luvulla. Talvi- ja jatkosodassa Heinonen palveli alikersanttina ja ylennettiin myöhemmin 1960-luvulla reservin kersantiksi. Heinonen on haudattu Hattulan uuden kirkon hautausmaalle.

## Lähteet
Nyrkkeily kesäolympialaisissa 1972

**[[Kesäolympialaiset 1972|Münchenin 1972 kesäolympialaisissa]]** käytiin **[[nyrkkeily]]kilpailut** 11 painoluokassa. Kilpailut käytiin Olympiapuiston nyrkkeilyhallissa, johon mahtui 7&nbsp;360 katsojaa. Menestynein maa oli kolme kultaa voittanut Kuuba. Mitaleille pääsi kaikkiaan 22 maata.

Kilpailuihin osallistui 360 nyrkkeilijää, jotka jakautuivat sarjoittain seuraavasti: 31 kevyessä kärpässarjassa, 37 kärpässarjassa, 38 kääpiösarjassa, 45 höyhensarjassa, 37 kevyessä sarjassa, 37 kevyessä välisarjassa, 37 välisarjassa, 34 kevyessä keskisarjassa, 22 keskisarjassa, 28 raskaassa keskisarjassa sekä 14 raskaassa sarjassa.

Münchenissä olivat ensimmäistä kertaa olympialaisissa käytössä Valle Reskon suunnittelemat, valkoisella rystypuolella varustetut nyrkkeilyhansikkaat.

## Mitalistit
### Miehet

## Mitalitaulukko

## Suomen joukkue

**Höyhensarja (57 kg)**
* Jouko Lindbergh: sijat 5-8
**Kevyt välisarja (63,5 kg)**
* Pentti Saarman: tappio 1. ottelussa
**Kevyt keskisarja (71 kg)**
* Mikko Saarinen: tappio 2. ottelussa
**Keskisarja (67 kg)**
* **[[Reima Virtanen]]**: **hopeaa**

## Lähteet

* 
*
Tical 2000: Judgement Day

**Tical 2000: Judgement Day** on yhdysvaltalaisen hip hop -artisti Method Manin toinen studioalbumi. Albumi saavutti sijan 2 Billboard 200 -listalla, ja myi platinaa. Albumi julkaistiin 17. marraskuuta 1998, tasan neljä vuotta ja kaksi päivää sen jälkeen kun hän julkaisi Ticalin.

Kaiken kaikkiaan, Tical 2000:lla on monia tuottajia, osan on tuottanut True Master, ja tuloksena albumi eroaa RZAn tuottamasta Ticalista. Albumilla esiintyy Streetlife, R&B-artisti Lisa "Left Eye" Lopes, koomikko Chris Rock, Janet Jackson ja Donald Trump.

## Kappaleet

### Samplet
Cradle Rock
*"Bright Tomorrow" esittänyt Mighty Clouds of Joy
Sweet Love
*"What the World Needs Now" by Carla Thomas
Retro Godfather
*"Last Night A DJ Saved My Life" esittänyt Indeep
*"Warp Factor II" esittänyt Vincent Montana Jr.
*"I'll Do Anything For You" esittänyt Denroy Morgan
Spazzola
*"Call Me" esittänyt Aretha Franklin
Step By Step
*"I Get Around" esittänyt 2Pac
Snuffed Out (Skit)
*"So Tired" esittänyt The Chambers Brothers
Elements
*"Is It Him Or Me?" by Jackie Jackson
*"Everybody's Gotta Believe In Somebody" by Dee Dee Warwick
Killin' Fields
*"Something" esittänyt Bloodstone
Big Dogs
* "Tell 'Em" esittänyt Erick Sermon

## Singlet

## Albumin listasijoitukset

## Singlen listasijoitukset

## Lähteet
We Are the Night

**We Are the Night** on brittiläisen The Chemical Brothersin kuudes studioalbumi. Albumi julkaistiin 27. kesäkuuta 2007. Albumi voitti Grammyn vuonna 2008 kategoriassa *Best Electronic/Dance Album* tehden samalla The Chemical Brothersista ensimmäisen artistin/yhtyeen, joka on voittanut Grammyn samassa kategoriassa useammin kuin kerran.

## Listasijoitukset
Albumi sijoittui ilmestyttyään UK Albums Chart -listan ykköspaikalle. Billboard 200 -listalla sija oli 65. Albumi on myös myynyt kultaa.

## Kappaleet
# 
# 
# 
# 
# 
# 
# 
# 
# 
# 
# 
# 

;Yhdysvaltojen, Britannian ja Japanin iTunesin bonuskappaleet
#
#

;Japanin CD- ja iTunes bonus -kappaleet
#
#

## Arvostelut
* Metacritic: 67/100
* Allmusic: 
* Entertainment Weekly: B+

## Lähteet
Ivar Grannas

**Ivar Grannas** (25. kesäkuuta 1895 Helsingin mlk – 22. marraskuuta 1955) oli suomalainen jalkapalloilija.

Puolustajana pelannut Grannas edusti urallaan Åbo IFK:ta mestaruussarjassa ja 1. divisioonassa 1930–1934. Hän pelasi seurassa myös ennen mestaruussarjan syntyä. Grannas voitti ÅIFK:ssa Suomen mestaruuden 1920 ja 1924. Kaikkiaan Grannas pelasi neljän kauden aikana 48 mestaruussarjaottelua, joissa hän teki kaksi maalia.

Maajoukkueessa Grannas pelasi yhden maaottelun vuonna 1923.

## Lähteet
Josef Krejci

**Josef Krejci** (2. maaliskuuta 1911 – kuolinaika ei tiedossa) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Krejci pelasi turnauksessa kaksi ottelua. 

## Lähteet
*Profiili  Sports-Reference LLC 
*Profiili databaseolympics.com:issa
Push the Button (The Chemical Brothersin albumi)

**Push the Button** on brittiläisen The Chemical Brothersin viides studioalbumi, joka julkaistiin 24. tammikuuta 2005. Albumi voitti Grammyn kategoriassa *Best Electronic/Dance Album* tammikuussa 2006 ja se on myynyt kultaa.

## Kappaleet
Kaikki kappaleet kirjoittanut Tom Rowlands ja Ed Simons, ellei toisin mainittu.

# 
# 
# 
# 
# 
# 
# 
# 
# 
# 
# 
# 

## Arvostelut
* Metacritic: 71/100
* Allmusic: 
* Entertainment Weekly: B–
* Robert Christgau: A–
* Rolling Stone: 

## Lähteet
Push the Button

**Push the Button** voi tarkoittaa:

## Musiikki
### Albumit
* *[[Push the Button (Money Markin albumi)]]*, 1998
* *[[Push the Button (The Chemical Brothersin albumi)]]*, 2005

### Kappaleet
* ”Push the Button” (Sugababesin kappale), 2005
* ”Push the Button” (Teapacksin kappale), 2007
* ”Push the Button”, Amy Leen kappale albumilta *[[Aftermath (Amy Leen albumi)|Aftermath]]*
Carlos Delfino

**Carlos Francisco Delfino** (s. 29. elokuuta 1982 Santa Fe) on argentiinalainen koripalloilija.

## Ura
### Seurajoukkueet
Delfino aloitti pelaamisen Olimpia Venado Tuerton junioreissa, joissa hän pelasi aina vuoteen 1998 saakka, jolloin hänet nostettiin edustusjoukkueeseen. Hän pelasi seurassa yhden kauden ennen kuin siirtyi Unión de Santa Fehen pelaamaan Argentiinan alasarjoja.  Vuonna 2000 Delfino siirtyi italialaiseen Viola Reggio Calabriaan. Hänen avauksensa Serie A:ssa sujui hyvin, sillä heti ensimmäisellä kaudella Delfino teki keskimäärin 8,8 pistettä 20,6 pelaamassa minuutissa. Kaudelle 2001–2002 Delfinon arvo kentällä kasvoi ja hän teki keskimäärin 13,5 pistettä. Kauden jälkeen hän siirtyi mahtiseura Skipper Bolognaan. Kaudella 2003–2004 Delfino esiintyi Euroliigan finaalissa, mutta joutui kuitenkin tyytymään kakkossijaan.

Kaudeksi 2004–2005 Delfino siirtyi NBA:han Detroit Pistonsin paitaan. Tilastot jäivät kuitenkin vaatimattomiksi kolmen kauden aikana ja lopulta Pistons myi Delfinon Toronto Raptorsille. Kausi 2007–2008 oli Delfinon siihen astisista paras NBA:ssa ja hän teki pisteitä keskimäärin 9,0 vaikka ei aloittanutkaan yhtään peliä kentältä. Kauden jälkeen Delfino siirtyi venäläiseen Himkiin kolmevuotisella sopimuksella. Delfino johdatti joukkueensa ULEB Eurocupin loppuotteluun, jossa se hävisi BC Lietuvos Rytasille. Elokuussa 2009 Delfino siirtyi Milwaukee Bucksin riveihin yhdessä Roko Ukićin kanssa.

Delfino pelasi Bucksissa aluksi kolme kautta, kauteen 2011–2012 asti, ja hänen paras pistekeskiarvonsa näiltä vuosilta on 11,5 kaudelta 2010–2011. Elokuussa 2012 hän siirtyi vapaana pelaajana Houston Rocketsiin. Hän pelasi kaudella 2012–2013 67 runkosarjaottelua pistekeskiarvonaan 10,6 sekä viisi pudotuspeliottelua pistekeskiarvonaan 9,0. Delfino sai pudotuspeleissä jalkamurtuman, joka piti hänet sivussa Oklahoma City Thunderia vastaan pelatun ottelusarjan kuudennesta ja viimeiseksi jääneestä ottelusta. Heinäkuussa 2013 hän siirtyi vapaana pelaajana takaisin Milwaukee Bucksiin. Delfino ei kuitenkaan pelannut otteluakaan kauden 2013–2014 aikana loukkaantumisen takia. Kesällä 2014 hänen pelaajaoikeutensa siirtyivät Los Angeles Clippersille, joka ei kuitenkaan tehnyt sopimusta hänen kanssaan.

Delfino pelasi seurakoripalloa seuraavan kerran vasta maaliskuussa 2017, jolloin hän pelasi Boca Juniorsin	joukkueessa. Kauden 2017–2018 hän vietti Saski Baskoniassa, josta hän lähti jo lokakuussa. Kaudeksi 2018–2019 Delfino siirtyi Torinoon, josta hän sai kuitenkin potkut tammikuussa 2019 jouduttuaan sanaharkkaan seuran omistajan kanssa. Tämän myötä hän teki helmikuussa 2019 loppukauden sopimuksen Fortitudo Bolognan kanssa.

### Maajoukkueet
Delfino on edustanut Argentiinan koripallomaajoukkuetta muun muassa neljä kertaa kesäolympialaisissa vuosina 2004, 2008, 2012 sekä 2016. Hän oli voittamassa ensimmäisissä kisoissaan olympiakultaa ja seuraavissa pronssia. Lontoossa 2012 Argentiina pelasi toista kertaa peräkkäin koripallon pronssiottelussa, mutta jäi tuolloin neljänneksi. Vuoden 2016 olympialaisissa maa sijoittui kahdeksanneksi. 	

## Lähteet

## Aiheesta muualla
* ULEB Eurocupin pelaajaprofiili 
* NBA:n pelaajaprofiili
Einar Grannas

**Einar Grannas** (15. joulukuuta 1898 Maaria – 28. toukokuuta 1957 Turku) oli suomalainen jalkapalloilija.

Välihyökkääjänä pelannut Grannas edusti urallaan Åbo IFK:ta mestaruussarjassa ja 1. divisioonassa 1930–1935. Hän pelasi seurassa myös ennen mestaruussarjan syntyä. Grannas voitti ÅIFK:ssa Suomen mestaruuden 1920 ja 1924. Kaikkiaan Grannas pelasi viiden kauden aikana 38 mestaruussarjaottelua, joissa hän teki seitsemän maalia.

Maajoukkueessa Grannas pelasi yhden maaottelun vuonna 1921.

## Lähteet
Yhdysvaltain maavoimien esikuntapäällikkö

**Yhdysvaltain maavoimien esikuntapäällikkö** () on Yhdysvaltain maavoimien korkea-arvoisin upseeri, neljän tähden kenraali ja Puolustushaarakomentajien neuvoston jäsen. Esikuntapäällikön tehtävät ovat hallinnollisia eikä hänellä ole omia joukkoja johdettavana. Hän vastaa maavoimien rekrytoinnista, suunnittelusta, voimavaroista, johtamisesta ja määrää joukkoja sotatoimialueiden komentajien käyttöön sekä hoitaa muita maavoimaministerin määräämiä tehtäviä.

Esikuntapäällikön nimittää presidentti nelivuotiskaudeksi ja senaatin enemmistön tulee hyväksyä nimitys. Komentajaksi nimitettävällä tulee olla kokemusta puolustushaarojen yhteistoiminnasta.

## Luettelo komentajista

## Lähteet

## Aiheesta muualla
SpeedFan

**SpeedFan** on ilmainen tietokoneohjelma, jota käytetään pääasiassa tietokoneen lämpötilojen, jännitteiden, tuulettimien nopeuksien tarkkailuun sekä säätelyyn. Ohjelma kykenee myös keräämään S.M.A.R.T. -tietoja ja/tai mahdollistaa FSB-nopeuksien muuttamista, sellaisilla emolevyillä, jotka tukevat näitä mahdollisuuksia. Ohjelmisto näyttää mm. järjestelmän, GPU:n, CPU:n sekä AUX:n -lämpötiloja. SpeedFanin käyttö on automaattista, kuitenkin myös manuaalinen lämpötilojen säätely on mahdollista, mutta ei suositeltavaa. Pohjimmiltaan SpeedFan on laitteistomonitori, joka käyttää hyväkseen digitaalisia lämpötila-antureita sekä muuttaa tuulettimien pyörimisnopeuksia lämpötilatietojen perusteella.

Joissakin tietokoneissa on jo valmiiksi sisäänrakennettu lämpötilamittari, yleensä tällaiset lämpömittarit ovat vähemmän edistyneitä kuin asiaan erikoistuneet ohjelmat.

## Lähteet
* Suomalaisen AfterDawn.com:in lataussivusto

## Aiheesta muualla
* SpeedFan -kotisivut
InfraRecorder

**InfraRecorder** on ilmainen, avoimen lähdekoodin CD/DVD-kirjoitusohjelma Windowsille. Ohjelman kehittämisen aloitti Christian Kindahl. InfraRecorder käyttää Cdrtools-ohjelmistokirjastoa levyjen polttamiseen.

## Toiminnot
InfraRecorder tukee levyjen päällekirjoitusta ja kaksipuolisia DVD:itä. InfraRecorderia voidaan käyttää myös polttamaan ISO-kuva levylle. Ohjelma osaa niin ikään myös luoda levyistä ISO-kuvia.

## Lähteet

## Aiheesta muualla
* Verkkosivut
* InfraRecorder SourceForge.netissä
Duratrax

**Duratrax** on yhdysvaltalainen radio-ohjattujen pienoismallejen valmistaja. Tunnetuimpia malleja ovat evader bx, evader st, mini quake yms. yms. Evader bx ja st ovat 1/10 takavetoisia sähkökrossiautoja. Mini quake on puolestaan 1/18 luokan minimonsteri.

## Aiheesta muualla
*http://www.duratrax.com
Nenad Zimonjić

**Nenad Zimonjić** (ser. Ненад Зимоњић, s. 4. kesäkuuta 1976 Belgrad, Jugoslavia) on serbialainen tennispelaaja ja entinen maailman ykköspelaaja nelinpelissä.

Urallaan Zimonjić on tähän mennessä voittanut 44 miesten nelinpelin turnausta, mihin lukeutuu yksi Ranskan avointen ja kaksi Wimbledonin Grand Slamia. Zimonjić voitti Wimbledonissa kahtena peräkkäisenä vuotena (2008 ja 2009) yhdessä kanadalaisen Daniel Nestorin kanssa.

## Ura

Vuonna 1999 Zimonjić voitti ensimmäisen nelinpelin turnauksensa Delray Beachillä. Tuolloin hän pelasi valkovenäläisen Maks Mirnyn parina.

Australian avoimissa 2001 hän selvitti tiensä nelinpelin välieriin australialaisen Wayne Arthursin kanssa.

Wimbledonissa 2004 Zimonjić pääsi loppuotteluun Julian Knowlen parina. Samana vuonna hän voitti Australian avoimissa sekanelinpelin venäläisen Elena Bovinan kanssa. Seuraavana vuonna hän eteni loppuotteluun U.S. Openin sekanelinpelissä.

Vuoden 2007 loppupuolella Zimonjićin nelinpelipariksi vakiintui kanadalainen Daniel Nestor ja he ovat siitä lähtien menestyneet arvokisoissa hyvin. He ovat voittaneet muun muassa Wimbledonissa 2008 ja 2009 sekä ATP World Tour Finals -turnauksen vuosina 2008 ja 2010.

Ranskan avoimen tennisturnauksen hän voitti vuonna 2010 Daniel Nestorin kanssa.

## Yksityiselämä

Toukokuussa 2008 Zimonjić meni naimisiin Mina Kneževićin kanssa. Heidän yhteiset kaksoset Leon ja Luna syntyivät joulukuussa 2008.

## Turnausvoitot (44)

### Nelinpelit (44)
s = sisäkenttäluov. = luovutusvoitto

## Aiheesta muualla

*ATP-kiertueen sivujen pelaajaprofiili
Westerkerk

**Westerkerk** ("Länsikirkko") on protestanttinen kirkko Amsterdamissa, Alankomaissa. Se rakennettiin vuosina 1620-1631 ja sen on suunnitellut Hendrick de Keyser.
Kirkon torni on maan korkein (85 metriä). Turistien on mahdollista kiivetä torniin ihailemaan sieltä avautuvia näkymiä.
Rembrandt van Rijn on todennäköisesti haudattu kirkkoon, mutta haudan paikka on jäänyt arvoitukseksi. Kirkon urkupaneelit maalasi Rembrandtin oppilas Gerard de Lairesse.

Kirkon eteen on vuonna 1987 asetettu *Homomonument*, joka on maailman ensimmäinen homoseksuaaleille omistettu muistomerkki. Se pystytetty toisen maailmansodan homoseksuaalivainojen muistoksi. Sen on suunnitellut hollantilainen Karin Daan. Monumentti koostuu kolmesta erillisestä vaaleanpunaisesta graniittikolmiosta, jotka symboloivat homoseksuaalisuuden menneisyyttä, nykyisyyttä ja tulevaisuutta.

Kirkon eteläisellä seinustalla lähellä tornia on Anne Frankin patsas, joka pystytettiin vuonna 1975. Sen on tehnyt kuvanveistäjä Mari Andriessen. Patsaalta on noin sadan metrin matka Anne Frankin talolle. Päiväkirjassaan (merkintä 11.7.1942) Anne kertoo pitävänsä kirkon kellojen äänestä.

## Lähteet

## Aiheesta muualla

* Westerkerk
Zak Penn

**Zak Penn** (s. 1968) on yhdysvaltalainen elokuvakäsikirjoittaja ja -ohjaaja.

Penn on kotoisin New Yorkista. Hän opiskeli Connecticutin Wesleyan Universityssä ja muutti pian valmistumisensa jälkeen vuonna 1990 länsirannikolle tavoitellakseen uraa Hollywoodissa. Yhdessä opiskelutoverinsa Adam Leffin kanssa he saivat myytyä käsikirjoituksensa, josta syntyi monien muutosten jälkeen *[[Last Action Hero]]* (1993).

Penn on ollut käsikirjoittamassa useita supersankarielokuvia, kuten *[[X-Men 2]]*, *[[X-Men: Viimeinen kohtaaminen]]*, *[[Elektra (vuoden 2005 elokuva)|Elektra]]*, *[[Hulk (elokuva)|Hulk]]*, *[[The Incredible Hulk]]* ja *[[The Avengers (vuoden 2012 elokuva)|The Avengers]]*.

Käsikirjoittamisen lisäksi Penn on myös ohjannut elokuvat *[[Incident at Loch Ness]]* (2004) ja *[[The Grand]]* (2007).

## Lähteet

## Aiheesta muualla
*
Dan Harris

**Dan Harris** (s. 1979 Kingston, Pennsylvania) on yhdysvaltalainen elokuvakäsikirjoittaja ja ohjaaja, joka tunnetaan erityisesti työstään yhdessä Michael Doughertyn ja Bryan Singerin kanssa. Kolmikko on muun muassa kirjoittanut käsikirjoitukset elokuviina *[[X-Men 2]]* ja *[[Superman Returns]]*.

Harrisin ensimmäinen elokuvaohjaus oli *[[Imaginary Heroes]]*, jota tähdittivät Sigourney Weaver, Jeff Daniels, Emile Hirsch ja Michelle Williams. Se esitettiin ensimmäisen kerran Toronton elokuvajuhlilla ja se avasi vuoden 2005 talvikauden saatuaan osakseen National Board of Review of Motion Picturesin tunnustusta.

*Superman Returnsin* lisäksi, Harris ja Dougherty ovat kirjoittaneet yhdessä useita elokuvia, kuten *[[Urban Legends: Bloody Mary]]* ja *[[X-Men 2]]*, joista jälkimmäisen Harris kirjoitti 22-vuotiaana elokuvaohjaaja Bryan Singerille. Singer oli ottanut Harrisin mukaan projektiin luettuaan tämän käsikirjoituksen *[[Imaginary Heroes]]* -elokuvalle. Samana vuonna Harrista kunnioitettiin yhdellä *[[Variety]]n* kymmenen suositellun elokuvaohjaajan listoista.

Harris toimii tällä hetkellä *[[I, Lucifer]]* -elokuvan parissa ohjaajana. Elokuva perustuu romaaniin, josta Harris ja Dougherty ovat luoneet käsikirjoituksen.

## Filmografia

## Aiheesta muualla
*
QBasic

**QBasic** on MS-DOS 5:n ja 6:n mukana jaettu BASIC-tulkki, joka on vaillinainen versio QuickBASICista. QBasicista on karsittu pois kääntäjä, joten se ei voi luoda EXE-tiedostoja, eikä se pysty käsittelemään kirjastoja.
Käsipallo olympialaisissa

**[[Käsipallo]]** oli ensimmäistä kertaa mukana kesäolympialaisten ohjelmassa Berliinin vuoden 1936 olympialaisissa, jolloin lajissa kilpailtiin vielä ulkokentillä. Berliinin jälkeen lajissa kilpailtiin seuraavan kerran vasta Münchenissä 1972, jolloin pelit oli siirretty sisätiloihin. Naisten käsipalloturnaus liitettiin olympialaisten ohjelmaan Montréalissa 1976.

Menestyneimpiä käsipallomaita olympialaisissa ovat miesten puolella olleet Ranska, Neuvostoliitto ja Kroatia. Naisissa parhaiten ovat menestyneet Tanska, Etelä-Korea, Norja ja Neuvostoliitto.

## Mitalitaulukot
#### Miehet

#### Naiset

## Mitalitilasto

## Lähteet
Marv Wolfman

**Marvin A. ”Marv” Wolfman** (s. 13. toukokuuta 1946 Brooklyn, New York) on yhdysvaltalainen Kirby- ja Eagle-palkittu sarjakuvakäsikirjoittaja, joka tunnetaan sarjakuvista *The Tomb of Dracula* ja *The New Teen Titans*, sekä yhteisluomastaan hahmosta Blade.

Wolfman opiskeli New Yorkissa High School of Art and Designissa animaation piirtäjäksi.

## Luomat hahmot

*Nightwing (loi hahmon tittelin, mutta ei Dick Graysonia tai muita roolin kantajia)
*Tähtituli
*Tim Drake
*NKVDemon 
*Destiny 
*Jonny Double
*Tähtituli I
*Raven
*Kyborgi
*Deathstroke
*Jericho 
*Trigon
*Brother Blood
*Terra

*Blade
*Hannibal King
*Nova
*Musta Kissa
*Doctor Light (Kimiyo Hoshi)
*The Monitor 
*The Anti-Monitor 
*Magenta 
*Alexander Luthor, Jr. 
*Napakymppi
*Terrax
*Cat Grant 
*Gangbuster 
*Vigilante/Adrian Chase
*Cheshire 
*Kultakuoriainen

## Lähteet

## Aiheesta muualla
* Kotisivut
Asu No Yoichi!

**Asu No Yoichi** () on japanilaisen Yū Minamoton luoma mangasarja. Sarja kertoo nuoresta samuraista nimeltä Yoichi. Sitä julkaistiin japanilaisessa *Monthly Shōnen Champion* -lehdessä lokakuusta 2006 maaliskuuhun 2011. Mangasta on tehty myös animesarja, jota esitettiin Japanissa TBS-kanavalla keväällä 2009.

## Aiheesta muualla
* TBS:n Asu No Yoichi! -sivu 
* Animeversion esittely  
* Mangaversion esittely
EXE (tiedostomuoto)

**EXE** (*Executable file*) on ohjelmatiedostomuoto tietokoneohjelman tallentamiseen. Käyttöjärjestelmä lataa tiedoston ja suorittaa siinä olevan ohjelmakoodin.
Muotoa tukevia alustoja ovat DOS, Windows, ReactOS ja OS/2.

## Alustat
### DOS
16-bittisessä DOS:ssa käytössä oli MZ-tiedostomuoto ajettaville ohjelmille. Nimitys MZ tulee Microsoftin ohjelmoija Mark Zbikowskin nimestä, ja se tuli käyttöön COM-muodon rinnalle DOS 2.0:ssa maaliskuussa 1983. Aiempi DOS:n tukema muoto oli 64 kilotavun COM-tiedosto. Kaikki myöhemmät muodot ovat sikäli taaksepäin yhteensopivia kaikkien aiempien versioiden kanssa, että niissä on ns. tynkä, joka vähintään tulostaa virheilmoituksen, ettei ohjelmaa voi käyttää kyseisellä alustalla. Periaatteessa tyngässä voisi kuitenkin olla esim. Windows-ohjelman DOS-versio. Tämä on kuitenkin harvinaista.

### Windows
Windowsissa ajettavat ohjelmat käyttävät Portable Executable -muotoa, joka voi olla 32- tai 64-bittinen (PE+).

### OS/2
OS/2:ssa käytetty LX-muoto oli 16-/32-bittinen. LX-muoto oli lineaarinen 32-bittinen muoto kun taas NE-muoto oli 16-bittinen segmentoitu muoto.

OS/2:n LE-muoto tuki 16-, 32- tai 64-bittistä konekieltä.

## Lähteet

## Aiheesta muualla
* Executable File Formats
Michael Dougherty

**Michael Dougherty** (s. 1974) on yhdysvaltalainen elokuvakäsikirjoittaja, joka tunnetaan erityisesti töistään yhdessä Dan Harrisin ja Bryan Singerin kanssa. Kolmikko on ollut tekemässä muun muassa elokuvia *[[X-Men 2]]* ja *[[Superman Returns]]*. Vuonna 2007 Dougherty ja Harris palkittiin parhaan käsikirjoituksen Saturn-palkinnolla *Superman Returns* -elokuvasta.

## Filmografia

## Aiheesta muualla

*
Pentti Helin

**Pentti Helin** (1. maaliskuuta 1934 Rauma – 4. huhtikuuta 2025 Rauma) oli suomalainen jalkapalloilija.

## Ura
Laitahyökkääjänä pelannut Helin edusti koko uransa Rauman Palloa. Hän pelasi seurassa vuosina 1954–1964 kahdeksan kautta 1. divisioonassa ja kolme kautta 2. divisioonassa. Helin teki uransa aikana 1. divisioonassa 47 maalia. Vaikka Helin ei pelannutkaan yhtään ottelua Mestaruussarjassa, hän edusti Suomen A-maajoukkuetta yhdessä maaottelussa vuonna 1960. Helin oli ammatiltaan rautatieläinen.

## Lähteet
Finlands svenska pingstsamfund

**Finlands svenska pingstsamfund (FSP)** on opillisesti helluntaiherätykseen lukeutuva kirkkokunta, joka on rekisteröity uskonnolliseksi yhdyskunnaksi 24. marraskuuta 2003. Sen muodostavat siihen kuuluvat seurakunnat ja näiden henkilöjäsenet. Yhdyskunnan jäseniksi voivat liittyä Suomen ruotsinkieliset helluntaiseurakunnat. Tehtävänjako yhdyskunnan ja siihen kuuluvien seurakuntien välillä toimii siten, että varsinaisen hengellisen toiminnan hoitavat seurakunnat ja yhdyskunta edustaa seurakuntia näiden yhteisissä asioissa Suomessa ja ulkomailla sekä toimii seurakuntien keskinäisenä yhteydenpitovälineenä. Vuonna 2012 jäseniä oli 145. Yhdyskuntaan kuuluvia ja muita ruotsinkielisiä helluntailaisia on Suomessa tiettävästi yhteensä noin 3000.

## Seurakunnat

Seuraavat ruotsinkieliset seurakunnat kuuluvat FSP-verkostoon: 

**Ahvenanmaa**
* Maarianhamina: Ahvenanmaan helluntaiseurakunta

**Pohjanmaa**
* Korsnäs: Korsnäsin Filadelfia-seurakunta
* Maalahti: Bergön Tabor-seurakunta
* Maalahti: Pirttikylä-Petolahden helluntaiseurakunta
* Mustasaari: Koivulahden Elim-seurakunta
* Mustasaari: Kunin Betesda-seurakunta
* Mustasaari: Sulvan vapaaseurakunta
* Närpiö: Närpiön Filadelfia-seurakunta
* Pietarsaari: Pietarsaaren Elim-seurakunta
* Uusikaarlepyy: Uudenkaarlepyyn Saalem-seurakunta
* Vaasa: Vaasan Sion-seurakunta
* Vöyri: Oxkangarin Betel-seurakunta
* Vöyri: Särkimon vapaaseurakunta

**Uusimaa**
* Espoo: Mankin raamatullinen seurakunta
* Helsinki: Fila Church Helsinki
* Inkoo: Ingå bönegrupp
* Porvoo: Porvoon Filadelfia-seurakunta
* Porvoo: Voolahden rukoushuoneseurakunta
* Raasepori: Betesda Church
* Sipoo: Sipoon Betania-seurakunta
* Sipoo: Simsalön Sion-seurakunta

**Varsinais-Suomi**
* Kemiö: Kemiönsaaren helluntaiseurakunta
* Parainen: Korppoon Betania-seurakunta
* Parainen: Paraisten Filadelfia-seurakunta

## Lähteet

## Aiheesta muualla
* Tietoa yhdyskunnasta Uskonnot Suomessa-sivustolla
Ólafur Stefánsson

**Ólafur Indriði Stefánsson** (s. 3. heinäkuuta 1973 Reykjavik) on islantilainen käsipalloilija ja olympiamitalisti.

Pitkän pelaajauran ulkomailla tehnyt Ólafur toimi Islannin joukkueen kapteenina Pekingin kesäolympialaisissa 2008. Yllätysmenestykseen yltänyt joukkue saavutti lopulta olympiahopeaa häviten finaalissa Ranskalle maalein 23-28.

Ólafur on valittu Islannin vuoden urheilijaksi vuosina 2002, 2003 ja 2008.

Koripalloilija Jón Arnór Stefánsson on Ólafurin veli. 

## Lähteet
*Profiili hand-ball.org:issa
Made in Brooklyn

**Made in Brooklyn** on toinen studioalbumi Wu-Tang Clanin jäsen Masta Killalta.

## Kappaleet

## Singlet

## Albumin listasijoitukset
Lautturi

**Lautturi** on PMMP:n toinen single yhtyeen viidenneltä albumilta *[[Veden varaan]]*. Radioille single jaettiin 6. huhtikuuta ja digitaalisesti se julkaistiin 27. huhtikuuta 2009.

## Kappaleet
# Lautturi (4:04)

## Musiikkivideo
Kappaleen musiikkivideon nähtiin ensi kertaa The Voicen Heräämössä 7. toukokuuta 2009. Videon on ohjannut myös kahden muun PMMP-musiikkivideon ohjannut  Mika Kurvinen.  Videolla esiintyy myös näyttelijä Jaana Saarinen. 

Musiikkivideo on kuvattu Helsingin Laajasalon Furuvikissa.

## Vastaanotto

Tammikuussa 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Lautturi” ylsi sijalle 44.

## Lähteet
Luettelo Suomen salibandyn sarjatasoista

Tämä on **luettelo [[Suomi|Suomen]] [[salibandy]]n sarjatasoista**

## Miehet
### Aikuisten sarjat
* F-Liiga
* Inssi-Divari
* Suomisarja
* II-divisioona
* III-divisioona
* IV-divisioona
* V-divisioona
* VI-divisioona (vain Etelä-Suomen ja Sisä-Suomen alueilla)
* Suomen Cup

### Juniorisarjat
* P21 SM-sarja
* P21 1. divisioona
* P21 2. divisioona alueelliset sarjat
* P19 SM-sarja
* P19 1. divisioona
*  P18 ylialueellinen sarjat
* P17 SM-sarja
* P17 1. divisioona
* P16 SM-Sarja ylialueellinen sarjat
* C1-poikien SM-sarja
* C1-poikien 1. divisioona
* C1-poikien alueelliset sarjat
* P15
* P15- valtakunnallinen sarjat
* P15- alueelliset      sarjat
* P14- alueelliset      sarjat
* P13- alueelliset      sarjat
* P12- alueelliset      sarjat
* P11- alueelliset      sarjat
* P10- alueelliset      sarjat
* P8-  alueelliset      sarjat

### Seniorisarjat
* M35 SM-sarja
* M40 SM-sarja
* M45 SM-sarja
* M50 SM-sarja
* M55 SM-sarja
* M60 SM-sarja
* M65 SM-sarja

## Naiset
### Aikuisten sarjat
* F-liiga
* Naisten Divari
* Naisten Suomisarja
* II-divisioona
* III-divisioona (pois lukien Kaakkois-Suomen alue)
* IV-divisioona (vain Etelä-Suomen, Sisä-Suomen ja Länsirannikon alueilla)
* Suomen Cup

### Juniorisarjat
* T21 SM-sarja
* T21 1. divisioona
* T18 Valtakunnallinen sarja
* T18 alueelliset sarjat
* T16 Valtakunnallinen sarja
* T16 tyttöjen alueelliset sarjat
* T14 tyttöjen alueelliset sarjat
* T12 tyttöjen alueelliset sarjat
* T10 tyttöjen alueelliset sarjat

### Seniorisarjat
* N30 SM-sarja
* N35 SM-sarja
* N40 SM-sarja

## Aiheesta muualla
* Salibandyliiton järjestämät sarjat
Return to the 36 Chambers: The Dirty Version

**Return to the 36 Chambers: The Dirty Version** on hip hop -yhtye Wu-Tang Clanista tunnetun Ol’ Dirty Bastardin ensimmäinen sooloalbumi. Albumi julkaistiin 28. maaliskuuta 1995. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Mark Knowles (tennispelaaja)

**Mark Knowles** (s. 4. syyskuuta 1971 Nassau, Bahama) on bahamalainen tennispelaaja ja entinen maailman ykköspelaaja nelinpelissä.

Urallaan hän on tähän mennessä voittanut 55 miesten nelinpelin turnausta, joista kolme on Grand Slam -voittoja kanadalaisen Daniel Nestorin parina. Knowles voitti myös Wimbledonissa 2009 sekanelinpelin yhdessä saksalaisen Anna-Lena Grönefeldin kanssa.

## Ura

24. kesäkuuta 2002 Knowlesista tuli maailmanlistan nelinpelin ykköspelaaja. Kaksinpelissä hänen korkein sijoituksensa on 96. Tämän hän saavutti 24. kesäkuuta 1996.

Knowles on ollut jäsen Bahaman Davis Cupissa vuodesta 1996 lähtien. Hän on myös osallistunut vuosien 1992, 1996, 2000, 2004 ja 2008 kesäolympialaisiin.

Bogotassa 2004 hän otti uransa toisen nelinpelin voittonsa yhdessä kanadalaisen Daniel Nestorin kanssa. Knowlesista tuli hänen pitkäaikainen otteluparinsa ja he voittivat kolme Grand Slam-turnausta (Australian avoimet 2002, Yhdysvaltain avoimet 2004 ja Ranskan avoimet 2007). Ainoa Grand Slam-voitto, joka Knowlesilta vielä puuttuu on Wimbledonista.

5. heinäkuuta 2006 Knowles osallistui Wimbledonin tähän mennessä pisimpään kestäneeseen nelinpeliotteluun, joka kesti kuusi tuntia ja yhdeksän minuuttia.

Knowlesin viimeisin saavutus on Wimbledonista 2009, jossa hän voitti sekanelinpelin loppuottelussa saksalaisen Anna-Lena Grönefeldin kanssa Leander Paesin ja Cara Blackin erin 7-5, 6-3.

## Yksityiselämä

Joulukuussa 2003 Knowles meni naimisiin Dawnin kanssa. Heillä on kaksi lasta, Graham (s. 2005) ja Brody (s. 2008).

## Turnausvoitot (55)

### Nelinpelit (55)

## Aiheesta muualla
*